סמאד (כטב"ם)

סמאד (בערבית: صماد, בתעתיק מדויק: צמאד) הם סדרת כטב"מים ארוכי טווח שמדינת המוצא שלהם לא ברורה עדיין, אשר בהם נעשה שימוש ברחבי המזרח התיכון. הסמאד זמין בשלוש גרסאות - סמאד-1, סמאד-2 (מכונה גם "UAV-X"), ו-סמאד-3. סדרת הכטב"מים מסוג סמאד משמשים בעיקר את החות'ים במסגרת מלחמת האזרחים בתימן, והם משתמשים בכטב"מים אלה גם לפגיעה במטרות בערב הסעודית, איחוד האמירויות הערביות וישראל.

== אטימולוגיה ==
הכטב"מים נקראים על שמו של מנהיג החות'ים סאלח עלי א-סמאד אשר נהרג בידי איחוד האמירויות הערביות ב-2018.<ref></ref>

== עיצוב ==
הסמאד זמין בשלושה דגמים. לכל הדגמים יש סנפירי זנב ייחודיים בצורת V ומנוע דחף. לכטב"מי סמאד יש בליטות בגחון (אחת לפנים, אחת מאחור) ושני מגלשים קלים בקצות הכנפיים אשר משמשים אותם להמראה ולנחיתה.<ref></ref>

לטענת החות'ים הם תכננו וייצרו את כל כטב"מי הסמאד. לטענתם סמאד-1 תוכנן ב-2018<ref name="study"></ref> וסמאד 2 וסמאד 3 תוכננו ב־2019.<ref name="study"/> ההערכה המקובלת בקרב אנליסטים לא מעורבים היא שהסמאד 2 כנראה פותח במקור באיראן.<ref></ref> להערכתו של ג'יימס רוג'רס, מהמרכז לחקר המלחמה באוניברסיטת דרום דנמרק , איראן היא שמספקת את כטב"מי סמאד 3 לחות'ים.<ref></ref>

=== סמאד-1 ===
סמאד-1
סמאד-1 הוא הגרסה הבסיסית יותר של כטב"מי הסמאד. מוטת הכנפיים הכוללת שלו היא כ-3.5 מטרים.<ref name="auto1"></ref> הוא מגיע עד טווח של 500 קילומטרים ומיועד בעיקר למעקב.<ref name="auto"></ref>

=== סמאד-2 ===
אורכו של הסמאד-2 הוא 2.8 מטר ומוטת הכנפיים הכוללת שלו הוא כ-4.5 מטרים. יש לו סנפירי זנב ייחודיים בצורת V והוא מופעל על ידי מנוע דחף גרמני מסוג 3W110i B2<ref></ref> או מנוע דחף סיני מסוג DLE 170.<ref></ref><ref name="heyyy"/> סמאד-2 מכונה גם "UAV-X" - כינוי זמני שניתן לו במקור בדו"ח של האו"ם.<ref name="heyyy"/> סמאד-2 מסוגל לשאת ציוד הנחוץ לפעולות ריגול או מטען נפץ. הגרסה שמשמשת לריגול נושאת מצלמה דיגיטלית מסוג Nikon D810.<ref name="heyyy"></ref> הגרסה שמשמשת לביצוע מתקפות נושאת ראש נפץ המכיל 18 ק"ג חומר נפץ אשר מעורבבים עם מיסבים כדוריים.<ref name="heyyy"/>

=== סמאד-3 ===
סמאד-3 הוא הגרסה שמסוגלת להגיע למרחק המרבי. גרסה זו מכילה מכל דלק בעל קיבולת של 47 ליטר המותקן על החלק העליון של הכטב"ם. אורכו של סמאד-3 הוא 2.8 מטר ומוטת הכנפיים הכוללת שלו היא כ-4.5 מטרים - אותם הממדים כמו סמאד-2. משייט במהירות של בערך 200 קמ"ש בעזרת מנוע DLE170 בעוצמת 17 כ"ס. עלותו כנראה בסביבות 20,000 דולר.

לטענת החות'ים סמאד-3 מגיע לטווח של עד 1,500 קילומטרים והוא מסוגל לשאת מטען נפץ, כנראה של בערך 18 ק"ג.<ref name="auto"/> לטענת מארק ווסקוייל (Mark Voskuijl) סמאד-3 מגיע לטווח של עד 1,800 קילומטרים.<ref name=":0"></ref>

=== סמאד-3 דגם יפא ===
שדרוג של סמאד-3 המאפשר טווח גדול יותר של בערך 2,600 ק"מ ונשיאת משקל רבה יותר. מנוע MADO MD275 בעל 20 כ"ס המאפשר דחף גדול יותר עם נצילות דלק דומה. נוצר בהנדסה לאחור של מנוע גרמני. במקום מכל דלק על הגב כמו בדגם הרגיל הוא הוכנס לתוך הגוך כדי למנוע גרר ולכן הגוף רחב יותר. נושא כנראה חומר נפת במשקל 15ק"ג.

== היסטוריה תפעולית ==
החות'ים משתמשים בכטב"מי סמאד לכל המוקדם מאוגוסט 2018.<ref name="heyyy"/>

לטענת החות'ים הארגון השתמש בסמאד-3 כאשר תקפו את נמל התעופה הבינלאומי באבו דאבי ב-26 ביולי 2018.<ref></ref> איחוד האמירויות הכחישה שבוצעה מתקפת כטב"מים על נמל התעופה.<ref></ref> לטענת החות'ים הארגון ביצע שתי מתקפות נוספות על נמל התעופה הבינלאומי באבו דאבי, וכמו גם מתקפה אחת בנמל התעופה הבינלאומי של דובאי - הן דובאי והן איחוד האמירויות הכחישו שהמתקפות בוצעו והדבר מעולם לא אומת.

בבוקר 18 במאי 2021, בזמן מבצע שומר החומות הפיל צה"ל כטב"ם איראני מסוג סמאד ששוגר בעיראק וחדר לאזור עמק המעיינות ככל הנראה מסוריה או מלבנון.

ב-29 בנובמבר 2023 משחתת הצי האמריקני USS Carney הצליחה להפיל כטב"ם מסוג סמאד-3 אשר שוגר מאזור בתימן שבשליטת החות'ים לכיוון המשחתת בעת שהייתה בדרום ים סוף.<ref></ref> המשחתת ליוותה באותה העת ספינה אמריקנית שהובילה ציוד צבאי לישראל.<ref></ref><ref></ref>

ב-19 ביולי 2024 כטב"ם מסוג סמאד-3 התפוצץ ברחוב בן יהודה פינת שלום עליכם בתל אביב, במרחק כ-150 מטר מסניף תל אביב של שגרירות ארצות הברית. כתוצאה מהפיצוץ נהרג אזרח ישראלי כבן חמישים בעל אזרחות רוסית ונפצעו ארבעה במצב קל. החות'ים נטלו אחריות על התקיפה. לפי תחקור ראשוני, הכטב"ם לא יורט בשל טעות אנוש בזיהוי במערכת האווירית של חיל האוויר.<ref></ref>

== ארגונים שמשתמשים בכטב"מי סמאד ==
* – סמאד-1<ref name="auto2"/> (על פי Oryxspioenkop)
* החות'ים - סמאד-1, סמאד-2 ו-סמאד-3<ref></ref>
* איראן – משמרות המהפכה, סמאד-1<ref name="auto2"></ref> (על פי הבלוגרים המוזכרים לעיל)
* גדודי חזבאללה בעיראק (ישנה סבירות לכך)<ref></ref>

== קישורים חיצוניים ==

==הערות שוליים==

קטגוריה:כלי טיס בלתי מאוישים
קטגוריה:חות'ים